บาทอ่อนค่าแล้ว 0.3-0.4%
ธปท.เผยตั้งแต่ต้นปี เงินบาทอ่อนค่า 0.3-0.4% เหตุกังวลปัญหาหนี้สินยุโรป
23 มี.ค. 2554

ธปท.เผยตั้งแต่ต้นปี เงินบาทอ่อนค่า 0.3-0.4% เหตุกังวลปัญหาหนี้สินยุโรป
น.ส.วงษ์วธู โพธิรัชต์ ผู้อำนวยการอาวุโส  ฝ่ายตลาดการเงินและบริหารเงินสำรอง ธนาคารแห่งประเทศไทย (ธปท.) เปิดเผยว่า ตั้งแต่ต้นปี 2554 ถึงปัจจุบัน เงินบาทเมื่อเทียบเหรียญสหรัฐ อ่อนค่าลงประมาณ 0.3-0.4% เทียบจากปลายปี 2553  ที่เงินบาทเฉลี่ยอยู่ที่ระดับ 30.15 บาท/เหรียญสหรัฐ โดยเงินบาทยังเคลื่อนไหวใกล้เคียงกับค่าเงินสกุลอื่นๆในภูมิภาค
ขณะที่ ภาวะการลงทุนในตลาดหุ้นไทย ต้นปีถึงปัจจุบัน พบว่า นักลงทุนต่างชาติ มีแรงเทขายสุทธิ ประมาณ 17,000-18,000 ล้านบาท  ส่วนทางตลาดตราสารหนี้มีที่เป็นการซื้อสุทธิเพียงเล็กน้อย ซึ่งถือว่าไม่สะท้อนการเคลื่อนย้ายของเงินทุนไหลออกอย่างชัดเจน
นางวงษ์วธูชี้แจงว่า ช่วงนี้ เงินบาทอ่อนค่าลง เพราะนักลงทุนกลับมากังวลเรื่องหนี้สาธารณะของยุโรปว่าบางประเทศอาจไม่สามารถแก้ไขปัญหาได้ ส่งผลให้ค่าเงินที่ไม่ใช่สกุลเงินเหรียญสหรัฐ รวมถึงค่าเงินบาทอ่อนค่าลงในทิศทางเดียวกัน จากก่อนหน้ายอมรับว่าเงินบาทแข็งค่าขึ้น อยู่ในกรอบ 30.20-30.50 บาทต่อเหรียญสหรัฐเพราะนักลงทุนคิดว่าสถานการณ์ดังกล่าวจะคลี่คลาย